કેપટાઉનઃ ફાફ ડુ પ્લેસિસે પોતાનું શાનદાર ફોર્મ ચાલુ રાખતાં પોતાની કરિયરનો સર્વોચ્ચ સ્કોર ૧૮૫ રન બનાવ્યો, જેના કારણે દક્ષિણ આફ્રિકાએ શ્રીલંકા સામે ચોથી વન ડેમાં પાંચ વિકેટે ૩૬૭ રનનો વિશાળ સ્કોર ખડક્યો હતો, જેના જવાબમાં શ્રીલંકાની ટીમ ૪૮.૧ ઓવરમાં ૩૨૭ રન બનાવીને ઓલઆઉટ થઈ જતાં યજમાન દ. આફ્રિકાનો ૪૦ રને વિજય થયો હતો. આ સાથે પાંચ વન ડે મેચની શ્રેણીમાં દ. આફ્રિકાએ ૪-૦ની અજેય સરસાઈ પ્રાપ્ત કરી લીધી છે.